ananddey/assamese-wiki-corpus huggingface dataset:
এনিছকিলেন

এনিছকিলেন (Enniskillen, ) উত্তৰ আয়াৰলেণ্ডত অৱস্থিত এখন নগৰ। এই নগৰখন ফাৰমানা কাউণ্টি (County Fermanagh) ৰ আৰ্ণ হ্ৰদৰ (লখ আৰ্ণ, Lough Erne) ৰ উজনি আৰু নামনি অংশৰ ঠিক সোঁমাজতে অৱস্থিত। ২০১১ চনৰ লোকপিয়ল অনুসৰি এই নগৰৰ জনসংখ্যা ১৩,৮২৩ জন। এই কাউণ্টিৰ ভিতৰত এনিছকিলেন সৰ্ববৃহৎ নগৰ।

ইতিহাস

এই নগৰখনৰ নাম ৰ পৰা আহিছে। এই শব্দ Cethlenn নামৰ এগৰাকী আইৰিছ দেৱীৰ নাম বুজায়। লোককথা অনুসৰি এই দেৱীগৰাকী এবাৰ যুদ্ধক্ষেত্ৰত কাড়েৰে আঘাতপ্ৰাপ্ত হয় আৰু আৰ্ণ নদীৰে সাঁতুৰি পলায়ন কৰিবলৈ চেষ্টা কৰে। তেওঁ পাৰ হ’বলৈ সক্ষম নহ’ল আৰু এই ঘটনাকে সুঁৱৰি আৰ্ণ নদীয়ে আগুৰি থকা দ্বীপটোৰ নাম এনিছকিলেন ৰখা হ’ল।

এনিছকিলেন নগৰৰ আটাইতকৈ পুৰণি অট্টালিকাটো হৈছে এনিছকিলেন দূৰ্গ (Enniskillen Castle)। এই দূৰ্গটো ১৪২৮ চনত মৃত্যু হোৱা হিউ মেগুৱায়াৰ (Hugh Maguire)-এ নিৰ্মাণ কৰিছিল। ঐতিহাসিকভাৱে দূৰ্গটো মেগুৱায়াৰ পৰিয়ালৰ মূলখুঁটি আছিল। .

জনগাঁথনি

এনিছকিলেন চহৰখনক উত্তৰ আয়াৰলেণ্ড পৰিসংখ্যা আৰু গৱেষণা প্ৰতিষ্ঠান (Northern Ireland Statistics and Research Agency (NISRA)) মধ্যমীয়া আকাৰৰ চহৰ বুলি তালিকাভুক্ত কৰিছে।

২০১১ চনৰ লোকপিয়ল অনুসৰি এই নগৰৰ মুঠ জনসংখ্যা ১৩,৮২৩ জন (৫,৭৩৩টা পৰিয়াল)। এই জনসংখ্যা উত্তৰ আয়ালেণ্ডৰ মুঠ জনসংখ্যাৰ ০.৭৬% গড়ে বছৰৰ সৰ্বাধিক তাপমাত্ৰা ২৫.৫°C

এই নগৰত বৰষুণৰ পৰিমাণ অধিক, গড়ে প্ৰায় ১৫০০ মিমি। বছৰৰ ২১২টা দিনেই নগৰৰখনত সৰ্বনিম্ন ১ মিমি অধক্ষেপ (precipitation) পোৱা যায়।

আকৰ্ষণীয় ঠাই

কেছ’ল কুল (Castle Coole)
কুলৰ কীৰ্তিচিহ্ন (Cole's Monument)
এনিছকিলেন দূৰ্গ (Enniskillen Castle)
পৰ্ট’ৰা দূৰ্গ (Portora Castle)
চেইণ্ট মেককাৰ্টিনৰ কেথেড্ৰেল (St. Macartin's Cathedral)
ক্লিণ্টন চেণ্টাৰ (The Clinton Centre)
ৰেজিমেণ্টেল সংগ্ৰহালয় ( The Regimental Museum of the Inniskilling Regiment)
মাৰ্বল আৰ্চ গুহাশ্ৰেণী (The Marble Arch Caves)
কুলকা পাহাৰ আৰু জিঅ’ পাৰ্ক ( Cuilcagh Mountain Global Geo-Park)
ম’নিয়া দূৰ্গ (Monea Castle)
লখ নেভাৰ (Lough Navar) আৰু মাঘ’ৰ গ'ৰা (Cliffs of Magho)
লখ আৰ্ণ (Lough Erne)

যাতায়ত

ৰে’লপথ

ঐতিহাসিকভাৱে এনিছকিলেন নগৰত ৰে’লপথ আছিল। ১৮৫৪ চনত এনিছকিলেন ৰে’লৱে ষ্টেচনৰ পৰা লণ্ডন ডেৰীলৈ, ১৮৬১ চনত দাণ্ডাক (Dundalk), ১৮৬৮ চনৰ বুণ্ডৰান (Bundoran) আৰু ১৮৮২ চনত শ্লাইগ’ (Sligo) ৰে’লসেৱা আছিল। ১৮৮৩ চনত গ্ৰেট নৰ্থান ৰে’লৱে, আয়াৰলেণ্ডে (Great Northern Railway (Ireland)) এই ৰে’লসেৱা সমূহৰ পৰিচালনাৰ দায়িত্ব লয় কিন্তু ১৯৫৭ চনৰ অক্টোবৰত আয়াৰলেণ্ড চৰকাৰে গ্ৰেট নৰ্থান ৰে’লৱে বন্ধ কৰি দিয়ে। ফলত ইয়াৰ দ্বাৰা পৰিচালিত ৰে’লসেৱা সমূহো বন্ধ হৈ যায়।

এনিছকিলেন নগৰৰ ৰা বৰ্তমান নিকটতম ৰে’লৱে ষ্টেচনটো হ’ল শ্লাইগ’ ষ্টেচন ( Sligo station)।

বাছ

এনিছকিলেনৰ বাছসেৱা মূলত: আলষ্টাৰবাছ (Ulsterbus) আৰু বাছ এইৰিন (Bus Éireann) ৰ দ্বাৰা পৰিচালিত।

উৰাজাহাজ

এনিছকিলেনত দ্বিতীয় বিশ্বযুদ্ধৰ সময়ৰ এটা বিমানবন্দৰ আছে। পূৰ্বে ইয়াৰ পৰা যাত্ৰীবাহী উৰাজাহাজ চলিছিল যদিও বৰ্তমান মাথোঁ ব্যক্তিগত উৰাজাহজৰ সেৱাহে আগবঢ়ায়।

ঘাইপথ

এনিছকিলেনৰ মূল ঘাইপথ A4/N16 ৰ যোগেদি অঞ্চলটো বেলফাষ্ট আৰু শ্লাইগ’ৰ লগত আৰু N3/A46/A509 ৰ যোগেদি ডাবলিনৰ লগত সংযুক্ত।

তথ্যউৎস

Culture Northern Ireland
Enniskillen Gaels GFC.

বাহ্যিক সংযোগ

Enniskillen.Com

শ্ৰেণী:নগৰ-মহানগৰ
আল্পনা গোস্বামী

আল্পনা গোস্বামী (; জন্ম: ১৮ আগষ্ট ১৯৫৫) এগৰাকী ভাৰতীয় অভিনেত্ৰী, যিয়ে বাংলা চলচ্চিত্ৰত কৰা কামৰ বাবে পৰিচিত। তেওঁক আল্পনা বসু নামেৰেও জনা যায়।

গোস্বামীৰ ঘৰ হুগলী জিলাৰ বাণ্ডেলত। ১৯৭০ দশকৰ শেষৰ ফালে তেওঁ অভিনয় জীৱন আৰম্ভ কৰিছিল। ৰূপালী পৰ্দাত তেওঁৰ প্ৰথম মুখ্য চৰিত্ৰ কৃষ্ণ সুদামাত (১৯৭৯) আছিল। বৰ্তমান তেওঁ আমেৰিকাত থাকে।

গোস্বামীয়ে ৰামমোহন মঞ্চ আৰু বিশ্বৰূপাত জড়িত হোৱাৰ পাছত অভিনয় জীৱন আৰম্ভ কৰিছিল। নিয়মিতভাৱে কলকাতাৰ থিয়েটাৰত অভিনয় কৰিছিল। গোস্বামীয়ে প্ৰথমে সূৰ্য্য তৃষ্ণা ছবিত কাম কৰিছিল। ১৯৭৯ চনত কৃষ্ণ সুদামা ছবিখনত মুখ্য চৰিত্ৰত অভিনয় কৰা গোস্বামীয়ে ছবিখন মুক্তি পোৱাৰ পিছত ১৯৮০ দশকৰ এগৰাকী বিখ্যাত বাঙালী অভিনেত্ৰী হিচাপে পৰিগণিত হয়।

তথ্য সংগ্ৰহ

বাহ্যিক সংযোগ

Alpana Goswami – IMDb
শ্ৰেণী:বঙালী চলচ্চিত্ৰৰ অভিনেত্ৰী
অতিপাত বিশেষাধিকাৰ

অতিপাত বিশেষাধিকাৰ , এই পাৰিভাষিক বাক্যাংশটি আমেৰিকা যুক্তৰাষ্ট্ৰৰ ওপৰত অনা এক বিশেষ অভিযোগ যাৰ মতে কোৱা হয় বোলে সেই দেশখনে নিজৰেই মুদ্ৰা ডলাৰ আন্তৰ্জাতিক সংৰক্ষিত মুদ্ৰা হিচাপে ব্যৱহাৰ হোৱাৰ বাবে বৰ বেচি হিত উপভোগ কৰি আছে। অতিপাত বিশেষাধিকাৰ এইবাবেই যে, সেই দেশখনৰ যেন কেতিয়াও বিশ্বক আদায় দিবলগীয়া বাকী নাথাকে, কিয়নো দেশখনে নিজৰেই ছপা কৰা মুদ্ৰাৰে পৃথিবীৰ যিকোনো দেশৰ পৰা যি লাগে তাকে কিনি (আমদানি কৰি) ল'ব পাৰে।

বাক্যাংশটিৰ প্ৰথম ব্যৱহাৰ

১৯৬০ চনত ফ্ৰান্সৰ বিত্ত মন্ত্ৰী ভেলেৰী জিস্কাৰ দেস্তেঁ -য়ে অতিপাত বিশেষাধিকাৰ বোলা এই পাৰিভাষিক বাক্যাংশটি আমেৰিকাক কটাক্ষ কৰি ব্যৱহাৰ কৰিছিল।

অভিযোগৰ প্ৰাসংগিকতা

১৯৪৪ চনৰ ব্ৰেটন উদছ প্ৰণালী মতে আমেৰিকাৰ ডলাৰসমূহ বিদেশী ৰাষ্ট্ৰয়ে দৰকাৰ মতে সোণ হিচাপে একদৰত (৩৫ ডলাৰত প্ৰায় ৩১.১ গ্ৰাম সোণ) ভঙাই লোৱাৰ ব্যৱস্থা হৈছিল। কিন্তু ঘটনাটো এনে হৈছিল যে আমেৰিকাই বিশ্বৰ কেন্দ্ৰীয় বেংকৰ দৰে ডলাৰ টকাপাত -বোৰ বিশ্ব বাণিজ্যৰ বাবে এৰি দিব পাৰিছিল আৰু আচৰিত ধৰণে তাৰ বাবে বিদেশৰ পৰা নিজ দেশৰ মানুহৰ ভোগৰ বাবে প্ৰকৃত সামগ্ৰী আমদানি বা এক প্ৰকাৰ আদায় কৰিও ল'ব পাৰিছিল। আমেৰিকাৰ অৰ্থনীতিবিদ বে'ৰী আইকেনগ্ৰীন য়ে কোৱা মতে আমেৰিকাৰ মুদ্ৰাছপাশাল -ৰ কৰ্তৃপক্ষক ১০০ ডলাৰৰ টকা পাতখিলা ছপাবৰ বাবে মাত্ৰ কেইপইচা মান খৰচ হয় কিন্তু বিদেশী ৰাষ্ট্ৰ এখনে সেই ডলাৰ পাতখিলা পাবৰ বাবে ১০০ ডলাৰ মূল্যৰ প্ৰকৃত সামগ্ৰী উছৰ্গা কৰিব লগা হয়।

অভিযোগ লৈ ফ্ৰান্স সৰব হোৱা

স্বাভাবিকতে আমেৰিকাই এনে অতিপাত বিশেষাধিকাৰ পাই নিজ-খুশি মতে নিজৰ হাতত মজুত থকা সোণৰ মূল্য চেৰাই ডলাৰ ছপা কৰিবলৈ লৈছে বুলি ফ্ৰান্সৰ ভাৱ হয়।

তথ্য সংগ্ৰহ

শ্ৰেণী:অৰ্থনীতি
শানৱী শ্ৰীবাস্তৱ

শানৱী শ্ৰীবাস্তৱ (ইংৰাজী: Shanvi Srivastava; জন্ম: ৮ ডিচেম্বৰ ১৯৯৩) এগৰাকী ভাৰতীয় অভিনেত্ৰী আৰু মডেল যিয়ে মূলতঃ কন্নড় আৰু তেলুগু চলচ্চিত্ৰত কাম কৰে। শ্ৰীবাস্তৱ হৈছে একমাত্ৰ কন্নড় অভিনেত্ৰী যিয়ে মাষ্টাৰপিচ ছবিৰ বাবে ছাইমা সমালোচকৰ শ্ৰেষ্ঠ অভিনেত্ৰীৰ বঁটা আৰু তাৰক ছবিৰ বাবে ছাইমা শ্ৰেষ্ঠ অভিনেত্ৰীৰ বঁটা—উভয়কে লাভ কৰিছে। তেওঁ মাষ্টাৰপিচ (২০১৫), সুন্দৰংগা জানা (২০১৬), তাৰক (২০১৭), মুফ্টি (২০১৭), আৰু অৱনে শ্ৰীমননাৰায়ণ (২০১৯)ৰ দৰে সফল চলচ্চিত্ৰত অভিনয় কৰিছে।

প্ৰাৰম্ভিক জীৱন

শ্ৰীবাস্তৱৰ জন্ম ১৯৯৩ চনৰ ৮ ডিচেম্বৰত বাৰাণসীত হৈছিল। তেওঁ উত্তৰ প্ৰদেশৰ আজমগড়ৰ চিলড্ৰেন কলেজত স্কুলীয়া শিক্ষা সমাপ্ত কৰে আৰু মুম্বাইৰ ঠাকুৰ কলেজ অৱ ছায়েন্স এণ্ড কমাৰ্চৰপৰা স্নাতক ডিগ্ৰী লাভ কৰে। ২০১৬ চনত তেওঁ বি.কম ডিগ্ৰী সম্পূৰ্ণ কৰে। শ্ৰীবাস্তৱৰ এজন ককায়েক আৰু এগৰাকী জ্যেষ্ঠ ভগ্নী অভিনেত্ৰী বিদিশা শ্ৰীবাস্তৱ আছে।

কৰ্মজীৱন

শ্ৰীবাস্তৱে পঢ়ি থকা অৱস্থাতে ২০১২ চনত বি. জয়াৰ ছবি লাভলীৰ জৰিয়তে অভিনয়ত আত্মপ্ৰকাশ কৰিছিল। তেওঁৰ দ্বিতীয়খন তেলুগু ছবি আড্ডাত তেওঁ এগৰাকী ফেশ্বন ডিজাইনিং ছাত্ৰীৰ চৰিত্ৰত অভিনয় কৰিছিল। দ্য টাইমছ অৱ ইণ্ডিয়াৰ সুশীল ৰাৱে লিখিছে, "তেওঁ যি দীঘলীয়া চৰিত্ৰটো পাইছে, তাত শানৱীয়ে নিজৰ সকলো প্ৰকাশভংগী সঠিকভাৱে ফুটাই তুলিছে।" ইয়াৰ পিছত শানৱীক ৰাম গোপাল বাৰ্মাই তেওঁৰ তেলুগু ৰাজনৈতিক ড্ৰামা ৰাউডীত বিষ্ণু মাঞ্চুৰ প্ৰেমিকা হিচাপে এটা চুটি চৰিত্ৰৰ বাবে চুক্তিবদ্ধ কৰে।

২০১৪ চনত শ্ৰীবাস্তৱে হৰৰ কমেডী ছবি চন্দ্ৰলেখাৰ জৰিয়তে কন্নড় চলচ্চিত্ৰত আত্মপ্ৰকাশ কৰে, আৰু তেওঁৰ অভিনয়ৰ বাবে ইতিবাচক সমালোচনা লাভ কৰে। ২০১৫ চনত শানৱীয়ে যশৰ বিপৰীতে মাষ্টাৰপিচত এগৰাকী চঞ্চল ছোৱালীৰ চৰিত্ৰত অভিনয় কৰিছিল। ছবিখন বক্স অফিচত সফল হয় আৰু দ্য নিউ ইণ্ডিয়ান এক্সপ্ৰেছৰ এ. শৰধাই ছবিখনত তেওঁৰ "গ্লেমাৰ ফেক্টৰ"ৰ প্ৰশংসা কৰে।

২০১৭ চনত শ্ৰীবাস্তৱে দৰ্শনৰ বিপৰীতে তাৰক ছবিত এগৰাকী কেঞ্চাৰ ৰোগীৰ চৰিত্ৰত অভিনয় কৰিছিল। সুনয়না সুৰেশে লক্ষ্য কৰিছিল যে শানৱীয়ে এটা "সুন্দৰ সাঁচ" এৰি থৈ গৈছে। একে বছৰতে তেওঁ শিৱ ৰাজকুমাৰ আৰু শ্ৰীমুৰলীৰ সৈতে মুফ্টিত অভিনয় কৰে, যিখন এখন বৃহৎ ব্যাৱসায়িক সফল ছবি আছিল।

শ্ৰীবাস্তৱে ২০১৮ চনত চীনা ড্ৰামা ছিৰিজ দ্য ডাৰ্ক লৰ্ড ৰ জৰিয়তে আন্তঃৰাষ্ট্ৰীয় পৰ্যায়ত খোজ পেলায়। এই চৰিত্ৰটোৰ বাবে তেওঁ মেণ্ডাৰিন ভাষা শিকিছিল।

২০১৯ চনত শ্ৰীবাস্তৱৰ দুখন ছবি মুক্তি পাইছিল— অৱনে শ্ৰীমননাৰায়ণ আৰু গীতা। গীতা আছিল প্ৰথমখন কানাড়া ছবি য’ত তেওঁ নিজৰ চৰিত্ৰৰ বাবে নিজেই ডাবিং কৰিছিল। অৱনে শ্ৰীমননাৰায়ণত তেওঁ ৰক্ষিত শেঠীৰ বিপৰীতে এগৰাকী সাংবাদিকৰ চৰিত্ৰত অভিনয় কৰিছিল। ই সৰ্বকালৰ অন্যতম সৰ্বাধিক উপাৰ্জনকাৰী কন্নড় ছবি হিচাপে পৰিগণিত হয়। দ্য নিউজ মিনিটৰ অৰবিন্দ শ্বেতায়ে লিখিছে, "শানৱীয়ে এগৰাকী সাংবাদিক হিচাপে এটা ডি-গ্লেম চৰিত্ৰত অভিনয় কৰাৰ সুযোগ পাইছে আৰু তেওঁ ইয়াত বিভিন্ন মাত্ৰা যোগ কৰিছে।"

মাধ্যমৰ ছবি

শ্ৰীবাস্তৱক ২০১৯ চনত বেংগালোৰ টাইমছৰ আটাইতকৈ আকৰ্ষণীয় মহিলা হিচাপে মনোনীত কৰা হৈছিল। একেখন তালিকাতে তেওঁ ২০১৭ চনত সপ্তম স্থান, ২০১৮ চনত ষষ্ঠ স্থান, আৰু ২০২০ চনত তৃতীয় স্থান লাভ কৰিছিল। তেওঁ ইনষ্টাগ্ৰামতো অন্যতম সৰ্বাধিক অনুসৰণকাৰী থকা কানাড়া অভিনেত্ৰী।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
তানা আৰু ৰিৰি

তানা আৰু ৰিৰি হ'ল এটা ভাৰতীয় গল্প। গল্পটো ১৫৬৪ চনত জন্ম হোৱা দুজনী ছোৱালীৰ বিষয়ে যাক ৰজা আকবৰৰ ৰাজসভাত গীত পৰিৱেশন কৰিবলৈ কোৱা হৈছিল। এই কাহিনীটো গুজৰাট লোক-সংস্কৃতিৰ অংগ। এই যমজ ভগ্নীদ্বয় গুজৰাট ৰাজ্যৰ বিষনগৰৰ ওচৰৰ বানাগৰৰ আছিল। তানা আৰু ৰিৰি নাৰ্চি মেহতাৰ ওচৰ সম্পৰ্কীয় আৰু নাৰ্চি মেহতাৰ নাতিনী হ'ল শৰ্মিষ্ঠা। শৰ্মিষ্ঠা তানা আৰু ৰিৰিৰ মাতৃ।

কিংবদন্তি

আকবৰৰ সভাত দীপক ৰাগ পৰিৱেশন কৰি যেতিয়া তানসেন দগ্ধ হয়, তেতিয়া আকবৰৰ সৈন্যই বিচাৰ-খোঁচাৰ লৈ তানা-ৰিৰিৰ কথা গম পালে। তানসেনৰ শৰীৰৰ দাহ কাটিবৰ বাবে ৰজাই তেওঁলোকক ৰাগ মালহাৰ গাবলৈ মাতে। কিন্তু তেওঁলোকে ৰজাৰ আদেশ অমান্য কৰি আত্মহনন কৰে কাৰণ গাঁওবাসী ৰূপে গাঁৱৰ পূজ্য দেৱতাৰ সন্মুখত গীত গাবলৈহে তেওঁলোক বদ্ধপৰিকৰ আছিল। সেয়ে ৰজাৰ আদেশ অমান্য কৰাতকৈ তেওঁলোকে আত্মহনন কৰাই শ্ৰেয় বুলি ধৰি লয়।

সন্মান

বানাগৰত তানা-ৰিৰিক সন্মানিত কৰিবলৈ এটি স্মাৰক সজা হৈছে। প্ৰতিবছৰে গুজৰাট চৰকাৰে তানা-ৰিৰি সংগীত সমাৰোহ আয়োজন কৰি নিষ্ঠা প্ৰদৰ্শন কৰে।

তথ্য সংগ্ৰহ

লগতে চাওক

আকবৰৰ নৱৰত্ন

শ্ৰেণী:ভাৰতৰ লোকগাথা
শ্ৰেণী:ভাৰতীয় কণ্ঠশিল্পী
মোৱাম্মাৰ গাড্ডাফি

মোৱাম্মাৰ মহম্মদ আবু মিনয়াৰ আল-গাড্ডাফি ( ;[variations] ৭ জুন, ১৯৪২ চন ২০ অক্টোবৰ, ২০১১ চন) কৰ্নেল গাড্ডাফি হিচাপে খ্যাত। তেখেত ১৯৬৯ চনৰ পৰা মৃত্যুক্ষন পৰ্য্যন্ত লিবিয়াৰ নেতা আছিল।

প্ৰাৰম্ভিক জীৱন

১৯৪২ চনৰ ৭ জুন তাৰিখে লিবিয়াৰ সিৰত জিলাৰ আবু হাডি নামৰ গাঁৱত মোৱাম্মাৰ গাড্ডাফিৰ জন্ম হয়।

আন বহুতো লিবিয়ান শিশুৰ দৰে গাড্ডাফিয়েও শৈশৱকালত লিবিয়া সাভা নামৰ ঠাইত পৰম্পৰাগত ধৰ্মীয় শিক্ষা গ্ৰহণ কৰে। ১৯৫৬ চনত, মাত্ৰ ১৪ বছৰ বয়সতে গাড্ডাফিয়ে ইজৰাইল-বিৰোধী আন্দোলনত অংশগ্ৰহণ কৰে। সাভাত শিক্ষাগ্ৰহন কৰি থাকোতে এখেতে স্কাউতৰ প্ৰাৰম্ভিক শিক্ষাও লাভ কৰে। গাড্ডাফিয়ে লিবিয়াৰ মিচৰতত ঘৰুৱা শিক্ষকৰ তত্বাৱধানত ইতিহাস বিষয়ত স্কুলীয়া শিক্ষা সাং কৰে।

ৰয়েল লিবিয়ান মিলিটেৰী একাডেমীৰ পৰা গাড্ডাফিয়ে ১৯৬৬ চনত স্নাতক ডিগ্ৰী লাভ কৰে।

ৰাজনৈতিক জীৱন

মৃত্যু

২০ অক্টোবৰ, ২০১১ চন।

তথ্যসূত্ৰ

শ্ৰেণী:লিবিয়াৰ ব্যক্তি
বোকাজান

বোকাজান (IPA: ˈbəʊkəˌdʒɑːn)অসমৰ কাৰ্বি আংলং জিলাত অৱস্থিত এখন ঠাই৷

ভৌগোলিক অৱস্থান

বোকাজানৰ ভৌগোলিক অৱস্থান . ৷ এই অঞ্চলৰ সাগৰ-পৃষ্ঠৰ পৰা উচ্চতা প্ৰায় ১৩৮ মিটাৰ অৰ্থাৎ ৪৫২ ফুট৷ এই অঞ্চল নাগালেণ্ডৰ ডিমাপুৰৰ পৰা প্ৰায় ১৫ কি:মি দুৰত্বত অৱস্থিত৷

জনসংখ্যা

২০০১ চনৰ বাৰ্ষিক লোকপিয়ল অনুসৰি বোকাজানৰ মুঠ জনসংখ্যা ১৪,৯৩৮ জন৷ ইয়াৰে ৫৬% পুৰুষ আৰু ৪৪% মহিলা৷ বোকাজানৰ গড় সাক্ষৰতাৰ হাৰ ৫৯.৫%, পুৰুষ আৰু মহিলাৰ পৃথককৈ গড় সাক্ষৰতাৰ হাৰ ক্ৰমান্বয়ে ৮০% আৰু ৬৮%৷ ইয়াৰ মুঠ জনসংখ্যাৰ ১২% ছয় বছৰৰ অনুৰ্ধৰ৷

শিক্ষা

বোকাজানৰ প্ৰধান শিক্ষাৰ প্ৰতিষ্ঠানসমূহ হ'ল-
বোকাজান উচ্চতৰ মাধ্যমিক বিদ্যালয়
শান্তিনিকেতন ইংৰাজী উচ্চ মাধ্যমিক বিদ্যালয়
কেন্দ্ৰীয় বিদ্যালয়, বোকাজান
জিন বাবা হিন্দী উচ্চ মাধ্যমিক বিদ্যালয়
বিদ্যাসাগৰ উচ্চ মাধ্যমিক বিদ্যালয়
বিদ্যাসাগৰ কনিষ্ঠ মহাবিদ্যালয়
ৰাধা গোবিন্দ উচ্চ মাধ্যমিক বিদ্যালয়

ৰাজনীতি

বোকাজান স্বায়ত্ব শাসিত জিলা (লোকসভা সমষ্টি)ৰ অন্তৰ্ভুক্ত৷

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:কাৰ্বি আংলং জিলা
এন্দোপ (ভাস্কৰ্য)

এন্দোপ আছিল কুবা ৰাজ্যৰ বিভিন্ন ৰজা (nyim)ক প্ৰতিনিধিত্ব কৰা ৰূপক ভাস্কৰ্য।

ব্যক্তিগত ৰজাৰ প্ৰতিচ্ছবি

যদিও ভাস্কৰ্যৰ ধাৰাটো প্ৰকৃতিবাদী যেন লাগে, ndop বিশেষ ব্যক্তিৰ প্ৰত্যেককে এজন এজনকৈ উপস্থাপন কৰা নহয়, বৰঞ্চ মৃত ৰজাৰ আদৰ্শ বৈশিষ্ট্যক প্ৰতিনিধিত্ব কৰা দৃশ্যমান সংকেতৰ এটা শিখৰ তৈয়াৰ কৰা হয়। ব্যক্তিগত শাসকসকলৰ ৰাজত্বকাল ভাস্কৰ্যটোৰ গুৰিতে থকা এটা সৰু প্ৰতীক ইবলৰ দ্বাৰা চিনাক্ত কৰা হয়। প্ৰতিটো ইবল (ibol) হয় আনুষ্ঠানিক আৰু প্ৰাকৃতিক প্ৰামাণিককৰণত বহু পৰিমাণে কাষ্টমাইজেচন আৰু ব্যক্তিগতকৰণৰ সৈতে মিলাই কৰা হয়। প্ৰায় ৪৮-৫৫ চেণ্টিমিটাৰ উচ্চতাৰ ndop ক কঠিন কাঠত খোদিত কৰা হৈছিল আৰু পোক-পৰুৱাৰ পৰা ৰক্ষা কৰিবলৈ পাম তেলত ঘঁহাই উজ্জ্বল কৰা হৈছিল, যিটো আফ্ৰিকান শিল্পত অনন্য আৰু আজিৰ পশ্চিমীয়া সংগ্ৰহত ইহঁতৰ অস্তিত্বৰ ওপৰত আলোকপাত কৰে। এন্দোপ ভাস্কৰ্যত ভৰি দুখন ক্ৰছ কৰি বহি থকা বিষয়বস্তুক চিত্ৰিত কৰা হৈছে, যিটো ভংগীমা আফ্ৰিকান ভাস্কৰ্যত সমানেই অনন্য।

বিৱৰণ

এন্দোপসমূহত প্ৰায়ে শাসকজনক বাওঁহাতত এটা অস্ত্ৰ, ইকুল বা শান্তিৰ কটাৰী লৈ থকা চিত্ৰিত কৰে, যিটো কুবাৰ প্ৰধান উপগোট বুশ্বুঙৰ বাবে সংৰক্ষিত শৈলীত নিৰ্মিত। কাঠৰ প্ৰতিকৃতিবোৰ ৰজাৰ কোৱাৰ্টাৰত ৰখা হৈছিল আৰু ‘ৰজাৰ মন্ত্ৰ’ বুলি কোৱা অন্যান্য ভাস্কৰ্যৰ সৈতে ৰখা হৈছিল, যাৰ ওপৰত ৰজাৰ যাদুকৰী শক্তি নিৰ্ভৰ কৰিছিল। ৰাজধানীত ৰজা অনুপস্থিত হ’লে এন্দোপবোৰক তেলেৰে ঘঁহি দিয়া হৈছিল। পণ্ডিতসকলে এই কথাত একমত যে ৰজাৰ "চিত্ৰ মূৰ্তি"ৰ পৰম্পৰা অষ্টাদশ শতিকাৰ শেষৰ ফালে আৰম্ভ হৈছিল।

তৈয়াৰ কৰা পদ্ধতি আৰু সঁজুলি

এই ভাস্কৰ্যটোৰ সুকীয়া ঘূৰণীয়া কনট্যুৰ সৃষ্টি কৰিবলৈ ভাস্কৰ্য শিল্পীজনে মূলতঃ এখন কুঠাৰেৰে সৈতে কাম কৰিছিল, যাৰ কাঠৰ হেণ্ডেল লগোৱা থাকে আৰু লগত ধাতুৰ ব্লেড তীক্ষ্ণ কোণত সংলগ্ন কৰা হয়। কটাৰী আৰু বাৰ্নিচ ব্যৱহাৰ কৰা হৈছিল। এই সঁজুলিসমূহৰ সংমিশ্ৰণেৰে সবিশেষ উলিয়াই আনিবলৈ কুবা খোদিতকাৰীসকলে হাত আৰু চকুৰ সুক্ষ্ম সমন্বয় প্ৰদৰ্শন কৰিছিল। মুখৰ বৈশিষ্ট্য আৰু শৰীৰৰ অংগসমূহৰ প্ৰাকৃতিক আকৃতিৰ উপৰিও ভাস্কৰ্য্যশিল্পীয়ে শৰীৰৰ ওপৰত বাস্তৱিক বিৱৰণ খোদিত কৰে, য'ত কলাৰব'ন আৰু ওঁঠৰ ৰূপৰেখাও অন্তৰ্ভুক্ত। বেলজিয়ামৰ ৰয়েল মিউজিয়াম ফৰ চেণ্ট্ৰেল আফ্ৰিকাত একেধৰণৰ দুটা আকৃতি আছে।

কাৰ্য

অভিষেকৰ আচাৰ-অনুষ্ঠান সম্পূৰ্ণ হোৱাৰ পিছত কোৱা হয় যে নেইমে এজন ভাস্কৰ্য শিল্পীক তেওঁৰ বৈশিষ্ট্য এন্দোপৰ ৰূপত ভাস্কৰ্য্য নিৰ্মাণ কৰিবলৈ নিযুক্তি দিছিল। ৰজাৰ বাবে মাত্ৰ এটা এন্দোপহে বনাব পৰা গ’ল, আৰু তেওঁ উপস্থিত নাথাকিলে ইয়াক ভাস্কৰ্য্য ৰূপ দিব পৰা নাযায়। যদি সময়ৰ লগে লগে আকৃতিটো ক্ষয় হয়, তেন্তে ইয়াৰ সঠিক প্ৰতিৰূপ ভাস্কৰ্য্য নিৰ্মাণ কৰাটো অনুমোদিত আছিল।

মৃত্যুৰ পিছত ৰজাৰ জীৱন শক্তিৰ স্থান হিচাপে বিশ্বাস কৰা হৈছিল যে ndop ত কথিতভাৱে nyim ৰ ডাবল, তেওঁৰ আত্মাৰ সমকক্ষ থাকে। বিশ্বাস কৰা হৈছিল যে যদি ৰজাৰ কিবা হয়, তেন্তে সেইটো ন্দপত প্ৰতিফলিত হ’ব। উদাহৰণস্বৰূপে, যদি কোনো ৰজা যুদ্ধত আঘাতপ্ৰাপ্ত হয়, তেন্তে ndop ভাস্কৰ্য্যত একেধৰণৰ ঘা দেখা যাব।

তথ্য সূত্ৰ

শ্ৰেণী:ভাস্কৰ্য
শ্ৰেণী:শিল্প
বহিৰ্বিবাহ

বহিৰ্বিবাহ বা অসবৰ্ণ বিবাহ হৈছে নিজৰ সামাজিক গোটৰ বাহিৰৰ ব্যক্তিৰ সৈতে বিবাহপাশত আবদ্ধ হোৱাৰ সামাজিক নীতি। গোটটোৱে বহিৰ্বিবাহৰ পৰিসৰ তথা প্ৰসাৰ আৰু ইয়াৰ ধাৰাবাহিকতা নিশ্চিত কৰা নিয়ম আৰু বলবৎকাৰী ব্যৱস্থাসমূহৰ সংজ্ঞা নিৰ্ধাৰণ কৰে। বহিৰ্বিবাহৰ এটা ধৰণ হৈছে দ্বৈত বহিৰ্বিবাহ, য'ত দুটা গোটে ইটোৱে সিটোৰ লগত নিৰন্তৰ আন্তঃবিবাহ সম্পন্ন কৰে।

সমাজ বিজ্ঞানত বহিৰ্বিবাহক দুটা সম্পৰ্কীয় দিশৰ সংমিশ্ৰণ হিচাপে দেখা যায়: জৈৱিক আৰু সাংস্কৃতিক। জৈৱিক বহিৰ্বিবাহ হৈছে তেজ-মঙহৰ সম্পৰ্ক নোহোৱা সত্তাৰ বিবাহ, যিটো অনাচাৰ নিয়মৰ প্ৰকাৰৰ দ্বাৰা নিয়ন্ত্ৰিত হয়। সাংস্কৃতিক বহিৰ্বিবাহ হ’ল এটা নিৰ্দিষ্ট সাংস্কৃতিক গোটৰ বাহিৰত বিবাহ সম্পন্ন কৰা।

জৈৱ-বিজ্ঞান

বহিঃবিবাহৰ ফলত প্ৰায়ে জিনীয়ভাৱে ঘনিষ্ঠ সম্পৰ্ক নথকা দুজন ব্যক্তিয়ে ইজনে সিজনক বিয়া কৰায়; অৰ্থাৎ অন্তৰ্প্ৰজননৰ বিপৰীতে বহিৰ্প্ৰজনন বা আউটব্ৰিডিং। পৰিমিতভাৱে ইয়াৰ ফলত সন্তান-সন্ততি লাভৱান হয় কাৰণ ইয়াৰ ফলত সন্তানে এটা ত্ৰুটিপূৰ্ণ জিনৰ দুটা অনুৰূপ জিন উত্তৰাধিকাৰী সূত্ৰে লাভ কৰাৰ সম্ভাৱনা হ্ৰাস পায়। সন্তানৰ জিনীয় বৈচিত্ৰ্য বৃদ্ধি কৰিলে চতুৰ্থ প্ৰজন্মৰ সম্পৰ্কীয় স্তৰলৈকে সন্তানে নিজে বংশবৃদ্ধি কৰাৰ সম্ভাৱনা বৃদ্ধি পায়। কিন্তু চতুৰ্থ প্ৰজন্মৰ স্তৰত থকা ব্যক্তিৰ মাজত প্ৰজননে বিৱৰ্তনশীলভাৱে দৈহিক স্বাস্থ্য হ্ৰাস কৰে।

ভাষিক বহিৰ্বিবাহ

ভাষিক বহিৰ্বিবাহ হৈছে এক প্ৰকাৰৰ সাংস্কৃতিক বহিৰ্বিবাহ য’ত বিবাহ কেৱল বিভিন্ন ভাষা কোৱা লোকৰ মাজতহে হয়। উত্তৰ-পশ্চিম আমাজনৰ থলুৱা গোট যেনে টুকানো জনগোষ্ঠীৰ মাজত এই প্ৰথা প্ৰচলিত।

তথ্যসূত্ৰ

শ্ৰেণী:সমাজতত্ত্ব
শ্ৰেণী:বিবাহ
মায়া চৌধুৰী

মায়া চৌধুৰী এগৰাকী ভাৰতীয় অভিনেত্ৰী যিয়ে মণিপুৰী চলচ্চিত্ৰত অভিনয় কৰে। ২০২৪ চনৰ চলচ্চিত্ৰ ওনেনেছত আন্না মাৰ্টিনৰ চৰিত্ৰত অভিনয়ৰ বাবে তেওঁ ২০২৫ চনত অনুষ্ঠিত ১৭তম মণিপুৰ ৰাজ্য চলচ্চিত্ৰ বঁটাত শ্ৰেষ্ঠ সহ-অভিনেত্ৰী বঁটা লাভ কৰে, যি তেওঁৰ কেৰিয়াৰৰ প্ৰথম বঁটা।

তেওঁৰ উল্লেখযোগ্য চলচ্চিত্ৰসমূহ হ'ল বসন্তাগী নোংগাল্লামদাই ত্ৰয়ী, ওনেনেছ, মেইচাক, কুন্তী, মিঃ লখিপিয়াৰী, লিকলাই, তোমথিন শিজা, ইমইনু আৰু সাক্লোন আমাদা।

কেৰিয়াৰ

১৯৯৮ চনত মায়া চৌধুৰীয়ে লৈমায়ুম বংকা শৰ্মাৰ পৰিচালিত চেলুলয়েড চলচ্চিত্ৰ মেইচাকৰ জৰিয়তে অভিনয় জীৱন আৰম্ভ কৰে। সেই বছৰতে তেওঁ মিছ মণিপুৰ ১৯৯৮ প্ৰতিযোগিতাত অংশগ্ৰহণ কৰি দ্বিতীয় ৰানাৰ-আপ স্থান লাভ কৰে আৰু আন পাঁচটা উপ-শিৰোনাম জয় কৰে।

উল্লেখযোগ্য সমালোচনামূলক প্ৰতিক্ৰিয়া

২০২৪ চনত তেওঁ ওনেনেছ চলচ্চিত্ৰত আন্না মাৰ্টিনৰ মুখ্য চৰিত্ৰত অভিনয় কৰে। চলচ্চিত্ৰখন প্ৰিয়কান্ত লৈশ্ৰমে পৰিচালনা কৰে আৰু সমলিঙ্গীয় সম্পৰ্ক বিষয়ক আলোচনাক কেন্দ্ৰ কৰি নিৰ্মিত প্ৰথম মণিপুৰী চলচ্চিত্ৰ হিচাপে পৰিচিত। মণিপুৰ ৱিকি আৰু ই-পাওয়ে তেওঁৰ অভিনয়ক উচ্চ প্ৰশংসা কৰে আৰু ইয়াক তেওঁৰ কেৰিয়াৰৰ অন্যতম শ্ৰেষ্ঠ অভিনয় বুলি মন্তব্য কৰে।

২০২৫ চনত অনুষ্ঠিত প্ৰাগ চিনে এৱাৰ্ড ২০২৫-ত তেওঁ শ্ৰেষ্ঠ অভিনেত্ৰী – উত্তৰ-পূব শাখাত মনোনয়ন লাভ কৰে।
}

তথ্যসূত্ৰ

বাহ্যিক সংযোগ

শ্ৰেণী:মেইতেই চলচ্চিত্ৰৰ অভিনেত্ৰী
কেলুচৰণ মহাপাত্ৰ

কেলুচৰণ মহাপাত্ৰ (; ৮ জানুৱাৰী ১৯২৬  – ৭ এপ্ৰিল ২০০৪) আছিল এগৰাকী প্ৰথিতযশা ভাৰতীয় ধ্ৰুপদী নৃত্যশিল্পী, গুৰু আৰু ওড়িছী নৃত্যৰ প্ৰসাৰক। এই ধ্ৰুপদী নৃত্যশৈলীটোক বিংশ শতিকাত জনপ্ৰিয় আৰু পুনৰোজ্জীৱিত কৰাৰ বাবে তেখেত স্মৰণীয়।
তেখেত হৈছে উৰিষ্যাৰ পৰা পদ্মবিভূষণ সন্মান লাভ কৰা কৰা প্ৰথমগৰাকী ব্যক্তি।

এগৰাকী প্ৰখ্যাত সংস্কৃত কবিয়ে তেওঁৰ বিষয়ে লিখিছে এইদৰে গুৰু : সাংগো-পাংগা-শুভাংগী-লাস্য-মধুৰম সমতীৰ্ণা-নৃত্যৰাণৱম, যাৰ অৰ্থ হৈছে- "তেখেতৰ নৃত্যৰত শৰীৰৰ প্ৰতিটো ভাঁজেই চমৎকাৰী ভংগিমা আৰু অংগবিন্যাসৰ জৰিয়তে এক পৰম মাধুৰ্যলৈ ৰূপান্তৰিত হয়। আচলতে গুৰু কেলুচৰণ মহাপাত্ৰই শৈলীৰ সমুদ্ৰ অতিক্ৰম কৰি গৈছিল। "

জীৱনী

যুৱকালত কেলুচৰণ মহাপাত্ৰই, গোটিপুৱা প্ৰদৰ্শন কৰিছিল-যিটো আছিল উৰিষ্যাৰে এক পৰম্পৰাগত নৃত্য। এইবিষ নৃত্যত যুৱকসকলে মহিলাৰ দৰে সাজ-সজ্জা কৰি প্ৰভু জগন্নাথৰ গুণানুকীৰ্ত্তন কৰে। পৰৱৰ্তী পৰ্যায়ত তেখেতে এইবিধ নৃত্যৰ বিষয়ে গভীৰ গৱেষণা কৰিছিল। তাৰ লগতে গৱেষণা কৰিছিল মাহাৰী নৃত্যৰো। এই কাৰ্যৰ ফলত তেখেতে ওড়িছী নৃত্যক পুনৰ্গঠন কৰিবলৈ সমৰ্থৱান হৈছিল। গুৰু কেলুচৰণ মহাপাত্ৰই মৃদংগম, পাখোৱাজ আৰু তবলাত নৈপুণ্য অৰ্জন কৰিছিল-যাৰ স্পষ্ট প্ৰতিফলন দেখিবলৈ পোৱা যায় তেখেতৰ নৃত্যত। পৰম্পৰাগত পটচিত্ৰ অংকনতো তেখেতে পাৰদৰ্শিতা অৰ্জন কৰিছিল।

নৃত্যশিল্পী আৰু তেখেতৰ পত্নী লক্ষ্মীপ্ৰিয়া, পুত্ৰ ৰতীকান্তৰ সৈতে কেলুচৰণ মহাপাত্ৰই ১৯৯৩ চনত ভুৱনেশ্বৰত শ্ৰজন নামৰ নৃত্য-বিদ্যালয়খন গঢ়ি তুলিছিল। বৰ্তমান ৰতীকান্ত মহাপাত্ৰৰ নেতৃত্বত চলি থকা এই শিক্ষানুষ্ঠানখনে ওড়িছী নৃত্যৰ শিক্ষা, প্ৰসাৰ আৰু ৰক্ষণাবেক্ষণৰ কাম কৰি আছে।

বঁটা

সংগীত নাটক একাডেমী বঁটা, ১৯৬৬ চনত।
পদ্মশ্ৰী, ১৯৭৪ চনত।
পদ্মভূষণ, ১৯৮৮ চনত।
পদ্মবিভূষণ, ২০০০ চনত।
"The real dance must convey the feeling of undivided existence, that a spectator can feel that he is not different from the thing observed".

বাহ্যিক সংযোগ

সৃজনৰ ৱেবছাইট
ভিডিঅ' লিংক

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মবিভূষণ বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ওড়িয়া ব্যক্তি
ভস্মাসুৰ

হিন্দু ধৰ্মত ভস্মাসুৰ হৈছে অসুৰ বা দৈত্য, যাক হাতেৰে মূৰ স্পৰ্শ কৰিলে জ্বলাই তৎক্ষণাত ছাই (ভস্মা)লৈ পৰিণত কৰাৰ ক্ষমতা প্ৰদান কৰা হৈছিল। বিষ্ণুৰ একমাত্ৰ নাৰী অৱতাৰ মোহিনীয়ে অসুৰক ছলনা কৰি অসুৰক ছাইলৈ পৰিণত কৰিছিল।

কাহিনী

ভস্মাসুৰ পুৰাণৰ ভিতৰুৱা চৰিত্ৰ নহ’লেও আঞ্চলিক সাহিত্যতো তেওঁৰ কাহিনীৰ উল্লেখ আছে। শিৱৰ শৰীৰত থকা ভস্ম ধূলি (ছাই)ৰ পৰাই অসুৰৰ জন্ম হোৱা বুলি কোৱা হৈছে। অসুৰৰ শিৱৰ প্ৰতি থকা অকুণ্ঠ ভক্তিত সন্তুষ্ট হৈ শিৱই নিজৰ পছন্দৰ বৰদান দিবলৈ সন্মত হ’ল। ভস্মাসুৰে তেওঁৰ হাত যিজনৰ মূৰত হাত থ’ব, তেওঁক জ্বলাই ছাই কৰি পেলোৱাৰ শক্তি বিচাৰিছিল। শিৱই তেওঁক তথাস্তু কৰিলে। বৰ লৈ ভস্মাসুৰে অহংকাৰী হৈ পৰিল, আৰু সমগ্ৰ বিশ্বৰ বাবে দুঃস্বপ্ন হৈ পৰিল বুলি কোৱা হৈছে। বিষ্ণুৱে মনোমোহা মোহিনী নামৰ এগৰাকী আকৰ্ষণীয় নৃত্যশিল্পীৰ ৰূপ ধাৰণ কৰি নিজৰ মনোমোহা নৃত্যৰে তেওঁক মোহিত কৰি মুক্তানৃত্য নামৰ নৃত্যৰ সূচনা কৰে। এই নৃত্যৰ কালছোৱাত ভস্মাসুৰে নিজৰ মূৰত হাত থৈ দিবলৈ বাধ্য হৈছিল। হাতখনে মূৰটো স্পৰ্শ কৰাৰ লগে লগে তেওঁ জ্বলি ছাই হৈ পৰিল।

নৃত্য

জনপ্ৰিয় কাহিনীটোৰ ওপৰত ভিত্তি কৰি নৃত্যশিল্পীসকলে বিভিন্ন ভংগিমা গ্ৰহণ কৰে, আৰু শেষত দুয়োখন হাত মূৰত থৈ ঘূৰি থাকে। ভস্মাসুৰ অভিনয় কৰা নৃত্যশিল্পীক শাৰীৰ শেষত ৰখা হয় আৰু তেওঁ মূৰৰ ওপৰত হাত ঘূৰাই দিয়া শেষ নৃত্যশিল্পী।
]]ত মোহিনী আৰু ভস্মাসুৰ|
ভস্মাসুৰ ধৰণৰ ভংগিমা--এখন হাত মূৰৰ ওপৰত আৰু আনখন পিঠিৰ পিছফালে ৰাখি--ভোজপুৰী অঞ্চলৰ মহিলা নৃত্যত আৰু সম্প্ৰসাৰণৰ দ্বাৰা ভাৰত-কেৰিবিয়ান সমাজতো “চুটনি নৃত্য’’ৰ এক সাধাৰণ বৈশিষ্ট্য। কেইজনমান ভাৰত-কেৰিবিয়ান লোকে দাবী কৰে যে এই ভংগিমা ভস্মাসুৰ মিথৰ সৈতে জড়িত।

তথ্যসূত্ৰ

শ্ৰেণী:অসুৰ
চকলো ভাইৰাছ

চকলো ভাইৰাছ (CHOV) হৈছে একক ডালযুক্ত, ঋণাত্মক সংবেদনশীল আৰ এন এ জুনোটিক নিউ ৱৰ্ল্ড হাণ্টাভাইৰাছ।
প্ৰথমবাৰৰ বাবে ১৯৯৯ চনত পশ্চিম পানামাত ইয়াক পৃথক কৰা হৈছিল। এই তথ্যই মধ্য আমেৰিকাত প্ৰথমবাৰৰ বাবে হাণ্টাভাইৰাছ পালমোনাৰী চিনড্ৰম (HPS) পোৱা গৈছিল।

এই ভাইৰাছ প্ৰাদুৰ্ভাৱৰ সময়ত সাধাৰণ মানুহৰ মাজত উচ্চ চেৰ’প্ৰেভেলেন্স পোৱা গৈছিল, যাৰপৰা অনুমান কৰিব পাৰি যে এই ভাইৰাছৰ ৰোগ সৃষ্টিকাৰী ক্ষমতা অতি কম আৰু ই উপ-ক্লিনিকেলৰপৰা মৃদু লক্ষণৰ সৃষ্টি কৰে। হামষ্টাৰক চি এইচ অ’ ভি সংক্ৰমিত কৰা এক অধ্যয়নত এই কথা নিশ্চিত কৰা হৈছে। সকলো হামষ্টাৰৰ CHOV পজিটিভ পোৱা গৈছিল, কিন্তু কোনোটোৱেই কোনো লক্ষণ দেখা পোৱা নাছিল।

আৱিষ্কাৰ

২০০০ চনত পশ্চিম পানামাৰ লছ ছাণ্টোছ প্ৰদেশৰ লাছ টাব্লাছ, লছ ছাণ্টোছত ধৰা পৰা নৰ্দাৰ্ণ পিগমি ৰাইচ ৰেটৰ প্লীহাৰপৰা এই ভাইৰাছটো প্ৰথমে পৃথক কৰা হৈছিল আৰু ইয়াৰ নাম চহৰখনৰ ওচৰৰ এল চকলো চুবুৰিৰ নামেৰে ৰখা হৈছে।

মহামাৰী বিজ্ঞান

মুঠ এঘাৰজন ৰোগীৰ ৰিপৰ্ট পোৱা গৈছিল যদিও এই প্ৰাদুৰ্ভাৱত চকলো ভাইৰাছৰ চেৰ’লজিকেলভাৱে নিশ্চিত হোৱা মাত্ৰ ৯ জন ৰোগীহে পোৱা গৈছে। অঞ্চলটোৰ বাসিন্দাসকলৰ ওপৰত কৰা চেৰ’লজিকেল সমীক্ষাত ১৩% এণ্টিব’ডিৰ প্ৰাদুৰ্ভাৱ পোৱা গৈছে ব্যক্তিৰপৰা ব্যক্তিলৈ কোনো ধৰণৰ সংক্ৰমণ পোৱা নগ’ল। চেৰ’লজিকেলি নিশ্চিত ৰোগীৰ মাজত কোনো লোকৰ মৃত্যু হোৱা নাই। নিহত তিনিজন লোকৰ নমুনা উপলব্ধ নোহোৱাৰ বাবে ক’ভিড টেষ্ট কৰিব পৰা নগ’ল। এই প্ৰাদুৰ্ভাৱৰ পূৰ্বে মধ্য আমেৰিকাত মানৱ হাণ্টাভাইৰাছৰ সংক্ৰমণৰ কোনো নথিভুক্ত ক্ষেত্ৰ নাছিল।

বাহ্যিক সংযোগ

CDC's Hantavirus Technical Information Index page
Viralzone: Hantavirus
Virus Pathogen Database and Analysis Resource (ViPR): Hantaviridae

তথ্যসূত্ৰ

শ্ৰেণী:ভাইৰাচ পৰিয়াল
শ্ৰেণী:হাণ্টাভাইৰাচ
হেষ্টিয়া

প্ৰাচীন গ্ৰীক ধৰ্মত হেষ্টিয়া (, /ˈhɛstiə, ˈhɛstʃə/; গ্ৰীক: Ἑστία, “hearth” or “fireside”) আছিল ঘৰুৱা, পৰিয়াল, ঘৰ আৰু ৰাজ্যৰ সঠিক আদেশ, জুইশালৰ কুমাৰী দেৱী। গ্ৰীক পৌৰাণিক কাহিনী অনুসৰি তেওঁ টাইটানছ তথা ক্ৰন’ছ আৰু ৰিয়াৰ প্ৰথম সন্তান আছিল।

উপাসনা

হেষ্টিয়াৰ উপাসনা জুইশালৰ চাৰিওফালে কেন্দ্ৰীভূত আছিল। তাপ, খাদ্য প্ৰস্তুত কৰা আৰু দেৱতাসকলৰ বাবে বলিদানৰ নৈবেদ্য সম্পূৰ্ণ কৰাৰ বাবে সেই জুইশালটো অত্যাৱশ্যকীয় আছিল। ভোজত সুৰাৰ প্ৰথম আৰু অন্তিম লিবেচন প্ৰদান কৰি তেওঁক সন্মান কৰাটো এক সাধাৰণ অভ্যাসলৈ পৰিণত হৈছিল৷ পাউছানিয়াছে লিখিছে যে, ইলিয়ানসকলে প্ৰথমে হেষ্টিয়ালৈ বলিদান আগবঢ়াইছিল আৰু তাৰ পিছতহে আন দেৱতাসকলৰ ওচৰলৈ বলিদান আগবঢ়াইছিল৷ চাইৰোপেডিয়াত জেনোফনে লিখিছিল যে, চাইৰাছ দ্য গ্ৰেটে প্ৰথমে হেষ্টিয়াৰ ওচৰত, তাৰ পিছত ৰাজচক্ৰৱৰ্ত্তী জ্যুচলৈ আৰু তাৰ পিছত মাগীয়ে পৰামৰ্শ দিয়া আন যিকোনো ঈশ্বৰৰ ওচৰলৈ বলিদান আগবঢ়াইছিল৷

পৌৰাণিক কাহিনী

জীৱন

হেষ্টিয়া প্ৰথম অলিম্পিয়ান প্ৰজন্মৰ দেৱী। তেওঁ টাইটানছ তথা ক্ৰন’ছ আৰু ৰিয়াৰ জ্যেষ্ঠ কন্যা আছিল আৰু ডিমিটাৰ, হীৰা, হেডিচ, প’জাইডন, জ্যুচৰ ভগ্নী আছিল৷ ক্ৰন’ছ আৰু ৰিয়াৰ প্ৰতিটো সন্তানৰ জন্মৰ লগে লগে অন্তিম তথা কনিষ্ঠ সন্তান জ্যুচৰ বাহিৰে ক্ৰন’ছে তেওঁৰ সকলো সন্তানক গিলি পেলাইছিল (ক্ৰন’ছে গিলি পেলোৱাৰ ভিতৰত হেষ্টিয়া আছিল প্ৰথম সন্তান)৷ জ্যুচে তেওঁৰ ভাই-ভনীসকলক তেওঁৰ পিতৃক বিশ্বাস কৰিবলৈ নিদিছিল আৰু তেওঁৰ ভাই-ভনীসকলক পিতৃৰ লগতে আন আন টাইটানছসকলৰ বিৰুদ্ধে কৰা যুদ্ধত জ্যুচে সিহঁতক নেতৃত্ব দিছিল।

কুমাৰী দেৱী

দেৱতা প’জাইডন আৰু এপ’ল’ দুয়ো (ক্ৰমান্বয়ে তেওঁৰ ভায়েক আৰু ভতিজা আছিল) হেষ্টিয়াৰ প্ৰেমত পৰিছিল আৰু বিবাহৰ বাবে তেওঁক প্ৰস্তাৱ আগবঢ়াইছিল। প্ৰস্তাৱ গ্ৰহণ কৰাৰ পৰিৱৰ্তে তেওঁ জ্যুচৰ ওচৰলৈ গৈছিল আৰু শপত খাইছিল যে, তেওঁ চিৰকুমাৰী হৈ থাকিব আৰু কেতিয়াও বিয়া নকৰিব। কিছুমানে তেওঁক অকামিতা বুলি বৰ্ণনা কৰিছে কিয়নো তেওঁ বিয়া কৰিবলৈ বা ৰোমাণ্টিক বা যৌন সম্পৰ্কত থাকিবলৈ অনিচ্ছুক; ইয়াক হোমেৰিক হিম পৰা এফ্ৰোডাইটিলৈকে অধিক সমৰ্থন কৰে, কিয়নো য’ত এফ্ৰোডাইটিক হেষ্টিয়াৰ ওপৰত “কোনো শক্তি” নাই বুলি বৰ্ণনা কৰিছিল।

সমতুল্য

হেষ্টিয়াৰ ৰোমান সমতুল্য হৈছে ভেষ্টা; ভেষ্টা ৰোমৰ সাৰ্বজনিক, ঘৰুৱা, ঔপনিৱেশিক জুইশালৰ দৰে একেই কাৰ্যৰ ঐশ্বৰিক ব্যক্তিত্ব। যাক ৰোমানসকলে বৰ্ধিত পৰিয়ালৰ ভিতৰত একেলগে বান্ধি ৰাখে। অৱশ্যে হেষ্টিয়া আৰু ভেষ্টাৰ মাজৰ নামৰ সাদৃশ্য বিভ্ৰান্তিকৰ। ৱাল্টাৰ বাৰ্কাৰ্টৰ মতে- “হেষ্টিয়া-হিষ্টি-ভেষ্টা সম্পৰ্কটো ইণ্ডো-ইউৰোপীয় ভাষাবিজ্ঞানৰ তথ্যই ব্যাখ্যা কৰিব নোৱাৰি; কাৰণ তাত তৃতীয় এটা ভাষাৰ পৰা ধাৰ লোৱাটোও অন্তৰ্ভুক্ত হৈ থাকিব লাগিব।” ("The relationship hestia-histie-Vesta cannot be explained in terms of Indo-European linguistics; borrowings from a third language must also be involved.") অন্যান্য পৌৰাণিক কাহিনী আৰু ধৰ্মত হেষ্টিয়া আৰু ভেষ্টাক একে ধৰণৰ দেৱী বা চিত্ৰ হিচাপে প্ৰদৰ্শন কৰা হয়। হিৰোডোটাছে চিথিয়ান টবিটিক হেষ্টিয়াৰ সৈতে সমতুল্য কৰে; আৰু আধুৰ গুশ্নাস্পৰ চাচানিয়ানসকলৰ জৰ’ষ্ট্ৰীয়ান পবিত্ৰ জুই (holy fire) (আটাৰ)ক প্ৰ’ক’পিয়াছে হেষ্টিয়াৰ সৈতে সমান হিচাপে তুলনা কৰিছিল৷

তথ্যসূত্ৰ

বাহ্যিক সংযোগ

শ্ৰেণী:গ্ৰীক দেৱতা